**Rămâi cu noi**

*Daniel Ioniță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Luca 24:29

Ne naștem în durere și extaz

Nemernici, nevoiași, sărmani și goi,

Sorbind al mamei zâmbet lăcrimat

Dar primul strigat e „rămâi cu noi”.

Când printre flori de dalbe primaveri

Curtăm iubirea-n fragedul altoi,

Beția vieții-o tragem cu nesaț

Și uneori suflăm „rămâi cu noi”

În vara vieții, apriga vâltoare

Ne-aruncă diamante și gunoi,

Furați de timp, mai spunem cate-odată

Vre-un rar și disperat „rămâi cu noi”

Iar când sub greul anilor zvârlim

O ultima privire înapoi,

Un vis stingher ne prinde tot mai des

Șoptind înfrigurați „rămâi cu noi”

Rămâi cu noi căci soarele, pe-o dungă,

Răzleți ne trece-n seara de apoi;

De-aceea frânge colțul sfânt al pâinii

Și-n noaptea asta să rămâi cu noi.

(din volumul „Agățat între stele” - Daniel Ioniță - Editura Minerva, 2013)